ประจำเดือนมาต้นๆเดือนสิงหาคมค่ะตอนมาช่วงแรกๆไม่มีอาการปวดท้องแต่ประจำเดือนมีสีน้ำตาลเข้มดำๆค่ะประมาณ1สัปดาห์ได้หลังจากนั้นก็เริ่มเปลี่ยนเป็นสีแดงปกติค่ะแต่บางครั้งประจำเดือนก็มาบ้างไม่มาบ้างประจำเดือนมาประมาณกลางๆน้อยๆไม่มากค่ะแต่ดูท่าทีจะไม่หยุดไหลเลยค่ะ จนปัจจุบันประจำเดือนก็ยังคงไหลอยู่ค่ะ
สวัสดีค่ะ การมีเลือดออกติดต่อกันนาน 2 สัปดาห์ หรือมาแบบกะปริดกะปรอย มาบ้างไม่มาบ้าง แต่นาน 2 สัปดาห์แล้ว ถือเป็นอาการเลือดออกจากช่องคลอดผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอดมดลูก เป็นต้น แต่มักมีอาการปวดท้องน้อยร่วมด้วย2. มดลูกอักเสบ แต่มีอาการปวดท้องน้อยและตกขาวที่ผิดปกติร่วมด้วย3. โรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ5. ผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นหากที่มาได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ หรือไม่ได้มีเพศสัมพันธ์ แต่ยังคงมีเลือดออกมาอีกเรื่อยๆ ก็ควรไปพบแพทย์เฉพาะทางสูติ-นรีแพทย์เพื่อตรวจและรักษาให้เลือดหยุดไหลค่ะ